ddrg/super_eurlex huggingface dataset:
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 22ας Μαρτίου 1990

για τον καθορισμό του αριθμού των υπαλλήλων που μπορούν να αποχωρήσουν οριστικά από την υπηρεσία το 1990

(90/148/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό (ΕΚΑΧ, ΕΟΚ, Ευρατόμ) αριθ. 3518/85 του Συμβουλίου της 12ης Δεκεμβρίου 1985 για τη θέσπιση ειδικών μέτρων που αφορούν την οριστική λήξη των καθηκόντων υπαλλήλων των Ευρωπαϊκών Κοινοτήτων με την ευκαιρία της προσχώρησης της Ισπανίας και της Πορτογαλίας (1), και ιδίως το άρθρο 2 παράγραφος 2 πρώτο εδάφιο,

την πρόταση της Επιτροπής,

Εκτιμώντας:

ότι πρέπει να καθοριστεί, για κάθε όργανο, ο αριθμός των υπαλλήλων που μπορούν να αποχωρήσουν οριστικά από την υπηρεσία, κατά τη διάρκεια του έτους 1990, υπό τους όρους που προβλέπονται στον κανονισμό (ΕΚΑΧ, ΕΟΚ, Ευρατόμ) αριθ. 3518/85·

ότι επιβάλλεται να εξασφαλιστεί ότι οι δυνατότητες οριστικής αποχώρησης από την υπηρεσία που δεν χρησιμοποιήθηκαν από το 1986 μέχρι το 1989 θα μπορέσουν να χρησιμοποιηθούν το 1990, εντός των ορίων που προβλέπονται στο άρθρο 2 παράγραφος 1 του κανονισμού (ΕΚΑΧ, ΕΟΚ, Ευρατόμ) αριθ. 3518/85,

ΑΠΟΦΑΣΙΖΕΙ:

Άρθρο μόνο

Για το 1990, ο αριθμός των υπαλλήλων, που μπορούν να αποχωρήσουν οριστικά από την υπηρεσία, καθορίζεται ως εξής:

- 60 όσον αφορά το Ευρωπαϊκό Κοινοβούλιο,

- 65 όσον αφορά το Συμβούλιο,

- 47 όσον αφορά την Επιτροπή, στα πλαίσια του προϋπολογισμού λειτουργίας,

- 5 όσον αφορά την Επιτροπή, στα πλαίσια του προϋπολογισμού έρευνας,

- 14 όσον αφορά το Δικαστήριο,

- 2 όσον αφορά την Οικονομική και Κοινωνική Επιτροπή,

- 2 όσον αφορά το Ελεγκτικό Συνέδριο.

Βρυξέλλες, 22 Μαρτίου 1990.

Για το Συμβούλιο

Ο Πρόεδρος

P. FLYNN

(1) ΕΕ αριθ. L 335 της 13. 12. 1985, σ. 56.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Μαρτίου 1990

όσον αφορά την εισαγωγή από τα κράτη μέλη ζωντανών χοίρων, νωπού κρέατος χοίρου και χοιρινών προϊόντων προελεύσεως Αυστρίας

(90/90/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 28,

Εκτιμώντας:

ότι η Αυστρία περιλαμβάνεται μεταξύ των τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοιροειδών και νωπού κρέατος, όπως ορίζεται στην οδηγία 79/542/ΕΟΚ του Συμβουλίου (3), όπως τροποποιήθηκε τελευταία από την οδηγία 89/8/ΕΟΚ της Επιτροπής (4)·

ότι έχουν αναφερθεί εστίες κλασικής πανώλης των χοίρων στην Αυστρία·

ότι οι αρμόδιες αρχές της Αυστρίας λαμβάνουν τη στιγμή αυτή υγειονομικά μέτρα· ότι πρέπει να ανασταλούν οι εισαγωγές χοίρων, νωπού κρέατος χοίρου και ορισμένων προϊόντων με βάση το κρέας που προέρχεται από τα ζώα αυτά·

ότι η παρούσα απόφαση πρέπει, ως εκ τούτου, να επανεξεταστεί και, ενδεχομένως να τροποποιηθεί λαμβανομένης υπόψη της εξέλιξης της καταστάσεως όσον αφορά την ασθένεια αυτή·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αναστέλλονται οι εισαγωγές από την Αυστρία προς τα κράτη μέλη ζωντανών χοίρων, νωπού κρέατος που προέρχεται από τα ζώα αυτά και χοιρινών προϊόντων, εκτός εκείνων που έχουν υποστεί:

α) θερμική επεξεργασία σε ερμητικά κλεισμένα δοχεία με τιμή FC ίση ή μεγαλύτερη από 3, ή

β) θερμική επεξεργασία διαφορετικού τύπου από εκείνον που αναφέρεται στο στοιχείο α), αλλά κατά την οποία η κεντρική θερμοκρασία είναι τουλάχιστον 70° C, ή

γ) επεξεργασία που συνίσταται σε φυσική ζύμωση και ωρίμανση τουλάχιστον εννέα μηνών για τα ζαμπόν βάρους τουλάχιστον ίσου με 5,5 χιλιόγραμμα και η οποία παρουσιάζει:

- AW ίσο ή μικρότερο από 0,93,

- PH ίσο ή μικρότερο από 6.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 2 Μαρτίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 93 της 6. 4. 1989, σ. 25.

(3) ΕΕ αριθ. L 146 της 14. 6. 1979, σ. 15.

(4) ΕΕ αριθ. L 7 της 10. 1. 1989, σ. 27.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Φεβρουαρίου 1990

για έγκριση του σχεδίου εφαρμογής στην Ιρλανδία του άρθρου 3β του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

(Το κείμενο στην αγγλική γλώσσα είναι το μόνο αυθεντικό)

(90/66/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 (1), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (2), και ιδίως το άρθρο 3β παράγραφος 1 δεύτερο εδάφιο,

Εκτιμώντας:

ότι η προαναφερθείσα διάταξη προβλέπει την ανακοίνωση από τα κράτη μέλη των εθνικών διατάξεων που προτίθενται να θεσπίσουν για την εφαρμογή του εν λόγω άρθρου 3β και την εκ των προτέρων έγκρισή τους από την Επιτροπή·

ότι πρέπει να εγκριθεί το σχέδιο εφαρμογής που ανακοινώθηκε από την Ιρλανδία στις 11 Ιανουαρίου 1990, όπως τροποποιήθηκε με το τέλεξ 64 604 της 23ης Ιανουαρίου 1990,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται οι εθνικές διατάξεις εφαρμογής στην Ιρλανδία του άρθρου 3β του κανονισμού (ΕΟΚ) αριθ. 857/84, που προβλέπουν τη χορήγηση συμπληρωματικών ή ειδικών ποσοτήτων αναφοράς στους παραγωγούς που αναφέρονται στο άρθρο 3 και στο άρθρο 4 παράγραφος 1 στοιχείο β) του εν λόγω κανονισμού, στους παραγωγούς που εγκαταστάθηκαν πρόσφατα και στους παραγωγούς των οποίων η ατομική διαθέσιμη ποσότητα αναφοράς είναι μικρότερη ή ίση από 60 000 χιλιόγραμμα.

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 7 Φεβρουαρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 90 της 1. 4. 1984, σ. 13.

(2) ΕΕ αριθ. L 378 της 27. 12. 1989, σ. 3.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 26ης Φεβρουαρίου 1990

για τη σύναψη πρωτοκόλλου χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας

(90/153/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

τη σύσταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι πρέπει να εγκριθεί το πρωτόκολλο χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας,

ΑΠΟΦΑΣΙΖΕΙ:

Άρθρο 1

Το πρωτόκολλο χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην ανακοίνωση που προβλέπει το άρθρο 21 του πρωτοκόλλου (2).

Άρθρο 3

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 26 Φεβρουαρίου 1990.

Για το Συμβούλιο

Ο Πρόεδρος

M. SMITH

(1) ΕΕ αριθ. C 68 της 19. 3. 1990.

(2) Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 22ας Ιανουαρίου 1990

για τον διορισμό ενός μέλους της Οικονομικής και Κοινωνικής Επιτροπής

(90/43/Ευρατόμ, ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 15ης Σεπτεμβρίου 1986 σχετικά με τον διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1990 (1),

επειδή, μετά την παραίτηση του κ. P. A. A. Spijkers, που γνωστοποιήθηκε στο Συμβούλιο την 1η Σεπτεμβρίου 1989, έχει κενωθεί μία θέση μέλους της Επιτροπής αυτής,

έχοντας υπόψη τις υποψηφιότητες που υποβλήθηκαν από τη Μόνιμη Αντιπροσωπεία των Κάτω Χωρών, στις 26 Σεπτεμβρίου 1989,

αφού έλαβε τη θετική γνώμη της Επιτροπής των Ευρωπαϊκων Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. K. de KNEGT διορίζεται μέλος της Οικονομικής και Κοινωνικής Επιτροπής, προς αντικατάσταση του κ. P. A. A. Spijkers για το υπόλοιπο της θητείας αυτού, δηλαδή ως τις 20 Σεπτεμβρίου 1990.

Βρυξέλλες, 22 Ιανουαρίου 1990.

Για το Συμβούλιο

Ο Πρόεδρος

M. O'KENNEDY

(1) ΕΕ αριθ. C 244 της 30. 9. 1986, σ. 2.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 12ης Φεβρουαρίου 1990

για τη σύναψη συμφωνίας υπό μορφή ανταλλαγής επιστολών για την αναστολή της εφαρμογής του άρθρου 12 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Πολωνίας για το εμπόριο και την εμπορική και οικονομική συνεργασία

(90/115/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας ότι πρέπει να εγκριθεί η σύναψη συμφωνίας, υπό μορφή ανταλλαγής επιστολών, για την αναστολή της εφαρμογής του άρθρου 12 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Πολωνίας για το εμπόριο και την εμπορική και οικονομική συνεργασία (1),

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών για την αναστολή της εφαρμογής του άρθρου 12 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Πολωνίας για το εμπόριο και την εμπορική και οικονομική συνεργασία εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία υπό μορφή ανταλλαγής επιστολών δεσμεύοντας την Κοινότητα.

Άρθρο 3

Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 12 Φεβρουαρίου 1990.

Για το Συμβούλιο

Ο Πρόεδρος

A. REYNOLDS

(1) ΕΕ αριθ. L 339 της 22. 11. 1989, σ. 1.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Σεπτεμβρίου 1989

σχετικά με τη σύναψη, εξ ονόματος της Ευρωπαϊκής Οικονομικής Κοινότητας, συμφωνίας-πλαισίου επιστημονικής και τεχνικής συνεργασίας μεταξύ των Ευρωπαϊκών Κοινοτήτων και της Δημοκρατίας της Ισλανδίας

(90/23/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,

την πρόταση της Επιτροπής (1),

Σε συνεργασία με το Ευρωπαϊκό Κοινοβούλιο (2),

Έχοντας υπόψη τη γνώμη της Ευρωπαϊκής και Κοινωνικής Επιτροπής (3),

Εκτιμώντας:

ότι, με την απόφαση 87/516/Ευρατόμ, ΕΟΚ (4), όπως τροποποιήθηκε από την απόφαση 88/193/Ευρατόμ, ΕΟΚ (5), το Συμβούλιο θέσπισε πρόγραμμα-πλαίσιο για κοινοτικές δράσεις στον τομέα της έρευνας και της τεχνολογικής ανάπτυξης (1987-1991), όπως προβλέπεται στο άρθρο 130 Θ της συνθήκης·

ότι πρόγραμμα-πλαίσιο καλύπτει όλες τις κοινοτικές δράσεις στον τομέα της έρευνας και της τεχνολογικής ανάπτυξης·

ότι, κατά την εφαρμογή του προγράμματος-πλαισίου για κοινοτικές δράσεις στον τομέα της έρευνας και της τεχνολογικής ανάπτυξης, μπορεί να προβλεφθεί συνεργασία με τρίτες χώρες, σύμφωνα με το άρθρο 130 Μ της συνθήκης·

ότι είναι απαραίτητο να εξασφαλιστεί ότι οι πιθανές μελλοντικές ειδικές συμφωνίες που θα συναφθούν με τη Δημοκρατία της Ισλανδίας, βάσει του άρθρου 130 Μ της συνθήκης, εντάσσονται σε ένα γενικό πλαίσιο, και ότι, επομένως, θα πρέπει να εγκριθεί μια συμφωνία-πλαίσιο για επιστημονική και τεχνική συνεργασία μεταξύ των Ευρωπαϊκών Κοινοτήτων και της Δημοκρατίας της Ισλανδίας,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Ευρωπαϊκής Οικονομικής Κοινότητας η συμφωνία-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και της Δημοκρατίας της Ισλανδίας.

Το κείμενο της συμφωνίας-πλαισίου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 12 της συμφωνίας εξ ονόματος της Ευρωπαϊκής Οικονομικής Κοινότητας.

Βρυξέλλες, 29 Σεπτεμβρίου 1989.

Για το Συμβούλιο

Ο Πρόεδρος

C. EVIN

(1) ΕΕ αριθ. C 273 της 22. 10. 1988, σ. 4.

(2) ΕΕ αριθ. C 120 της 16. 5. 1989, σ. 72 και

ΕΕ αριθ. C 256 της 9. 10. 1989, σ. 51.

(3) ΕΕ αριθ. C 102 της 24. 4. 1989, σ. 15.

(4) ΕΕ αριθ. L 302 της 24. 10. 1987, σ. 1.

(5) ΕΕ αριθ. L 89 της 6. 4. 1988, σ. 35.
Αραθ.L337/24 ΕπίσημηΕφημερίδατωνΕυρωπαϊκώνΚοινοτήτων 4.12.90
ΔΙΟΡΘΩΤΙΚΑ
Διορθωτικόστηναπόφαση90/525/EOKτηςΕπιτροπήςτης1ηςΟκτωβρίου1990πουδίνειάδειαστα
κράτημέληναεπιτρέπουνπροσωρινάτηνεμπορίαδασικούπολλαπλασιαστικού υλικούτοοποίοδεναντα­
ποκρίνεταιστιςαπαιτήσειςτηςοδηγίας66/404/EOKτουΣυμβουλίου
(ΕπίσημηΕφημερίδατωνΕυρωπαϊκώνΚοινοτήτωναριάL292της24ηςΟκτωβρίου1990)
στοπαράρτημα,είδος«Pseudotsugataxifolia(Poir.)Britt.»,κράτοςμέλος«GΒ»,στήλη«kg»,διάβαζε:«500».
ΔΙΟΡΘΩΤΙΚΟ Α :

90/73/ΕΟΚ: Απόφαση του Συμβουλίου της 12ης Φεβρουαρίου 1990 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών ( Science )

Στη σελίδα 17, το άρθρο 7 της συμφωνίας συνεργασίας διαβάζεται ως εξής:

«ρθρο 7

Η Επιτροπή και το Βασιλικό νορβηγικό υπουργείο παιδείας και έρευνας εξασφαλίζουν την εφαρμογή της παρούσας συμφωνίας.»
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Ιανουαρίου 1989

για την έγκριση ειδικού προγράμματος για την επεξεργασία και εμπορία σπόρων προς σπορά που υπέβαλε η ελληνική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στην ελληνική γλώσσα είναι το μόνο αυθεντικό)

(89/120/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,

Εκτιμώντας:

ότι στις 18 Μαρτίου 1988 η ελληνική κυβέρνηση υπέβαλε ειδικό πρόγραμμα όσον αφορά τον τομέα των σπόρων προς σπορά·

ότι σκοπός του ειδικού αυτού προγράμματος είναι η ορθολογική οργάνωση και εφαρμογή της επεξεργασίας και εμπορίας των σπόρων προς σπορά για να αυξηθεί η ανταγωνιστικότητα του τομέα και να αυξηθεί η αξία της παραγωγής του· ότι, κατά συνέπεια, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι στο πρόγραμμα αυτό περιλαμβάνονται επαρκή στοιχεία όπως απαιτείται βάσει του άρθρου 3 του κανονισμού (ΕΟΚ) αριθ. 355/77, που αποδεικνύουν ότι οι στόχοι που προβλέπονται στο άρθρο 1 του κανονισμού αυτού είναι δυνατόν να επιτευχθούν στον τομέα των σπόρων προς σπορά στην Ελλάδα·

ότι ο απαιτούμενος χρόνος για την εφαρμογή του προγράμματος αυτού δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνεται το πρόγραμμα για τον τομέα των σπόρων προς σπορά που υπέβαλε η ελληνική κυβέρνηση στις 18 Μαρτίου 1988.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 26 Ιανουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 167 της 26. 6. 1987, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 21ης Δεκεμβρίου 1989

για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας για τα συστήματα ηλεκτρονικής μεταβίβασης δεδομένων για εμπορική χρήση

(89/691/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής^(1),

τη γνώμη του Ευρωπαϊκού Κοινοβουλίου^(2),

τη γνώμη της Οικονομικής και Κοινωνικής Επιτροπής^(3),

Εκτιμώντας:

ότι, με την απόφαση 87/499/ΕΟΚ^(4), το Συμβούλιο θέσπισε ένα κοινοτικό πρόγραμμα για τα συστήματα ηλεκτρονικής μεταβίβασης δεδομένων για εμπορική χρήση, μέσω των δικτύων επικοινωνίας «TEDIS»

ότι, με την απόφαση 89/241/ΕΟΚ^(5), το Συμβούλιο τροποποίησε την εν λόγω απόφαση για να επιτρέψει στις επιχειρήσεις τρίτων χωρών με τις οποίες η Κοινότητα έχει συνάψει συμφωνίες που συνδέουν αυτές τις χώρες με το πρόγραμμα TEDIS, να συμμετάσχουν στο εν λόγω πρόγραμμα

ότι, με την απόφαση 89/241/ΕΟΚ, το Συμβούλιο εξουσιοδότησε την Επιτροπή να διαπραγματευτεί τέτοιου είδους συμφωνίες με τις χώρες μέλη της Ευρωπαϊκής Ζώνης Ελεύθερων Συναλλαγών

ότι, ως εκ τούτου, η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας για τα συστήματα ηλεκτρονικής μεταβίβασης δεδομένων για εμπορική χρήση, πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας για τα συστήματα ηλεκτρονικής μεταβίβασης δεδομένων για εμπορική χρήση, εγκρίνεται, εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπει το άρθρο 8 της συμφωνίας.

Βρυξέλλες, 21 Δεκεμβρίου 1989.

Για το Συμβούλιο

Ο Πρόεδρος

E. CRESSON

(1) EE ariu. C 285 thw 11. 11. 1989, s. 6.

(2) Gn´vmh poz diatzp´vuhke stiw 15 Dekembrνoz 1989 (Den ιxei akσmh dhmosiezueν sthn Epνshmh Efhmerνda).

(3) Gn´vmh poz diatzp´vuhke stiw 19 Dekembrνoz 1989 (Den ιxei akσma dhmosiezueν sthn Epνshmh Efhmerνda).

(4) EE ariu. L 285 thw 8. 10. 1987, s. 35.

(5) EE ariu. L 97 thw 11. 4. 1989, s. 46.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Δεκεμβρίου 1989 για τη σύναψη συμφωνιών υπό μορφή ανταλλαγής επιστολών για την προσαρμογή των συμφωνιών μεταξύ της Ευρωπαϊκής Οικονομικής Κοινότητας και της Αργεντινής και της Αυστραλίας σχετικά με το εμπόριο του κρέατος προβάτου, αμνού και αιγός ( 89/673/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^113,

την πρόταση της Επιτροπής,

Εκτιμώντας :

ότι η Κοινότητα έχει λάβει μέτρα για τη σταθεροποίηση των αγορών προβείου και αιγείου κρέατος και ότι προτίθεται να επιτύχει την ολοκλήρωση των αγορών αυτών

ότι, στο πλαίσιο αυτών των ρυθμίσεων της κοινής οργάνωσης των αγορών, κρίνεται σκόπιμο να προσαρμοστούν οι συμφωνίες αυτοπεριορισμού με ορισμένες τρίτες χώρες σ' αυτόν τον τομέα ώστε να επιτευχθεί σταθεροποίηση των εισαγωγών και βελτίωση των τιμών εισαγωγής

ότι η Επιτροπή διεξήγαγε για το θέμα αυτό διαπραγματεύσεις με την Αργεντινή και την Αυστραλία και ότι οι διαπραγματεύσεις αυτές κατέληξαν σε συμφωνίες,

ΑΠΟΦΑΣΙΖΕΙ :

Άρθρο 1

1 . Εγκρίνονται εξ ονόματος της Ευρωπαϊκής Οικονομικής Κοινότητας οι συμφωνίες, υπό μορφή ανταλλαγής επιστολών, για την προσαρμογή των συμφωνιών μεταξύ της Ευρωπαϊκής Οικονομικής Κοινότητας και της Αργεντινής και της Αυστραλίας σχετικά με το εμπόριο του κρέατος προβάτου, αμνού και αιγός .

Τα κείμενα των ανταλλαγεισών επιστολών επισυνάπτονται στην παρούσα απόφαση .

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα .

Βρυξέλλες, 12 Δεκεμβρίου 1989 .

Για το Συμβούλιο

Ο Πρόεδρος

H . NALLET
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Οκτωβρίου 1989

για την προσαρμογή των διορθωτικών συντελεστών που εφαρμόζονται από την 1η Αυγούστου 1989 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(89/581/ΕΟΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ. Ευρατόμ, ΕΚΑΧ) αριθ. 2187/89 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΟΚ, Ευρατόμ, ΕΚΑΧ) αριθ. 2899/89 του Συμβουλίου (3) καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1989 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·

ότι πρέπει να προσαρμοστούν από 1ης Αυγούστου 1989 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως υπολογίζεται με το διορθωτικό συντελεστή και την αντίστοιχη τιμή συναλλάγματος, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό,

ΑΠΟΦΑΣΙΖΕΙ:

Άρθρο μόνο

Από 1ης Αυγούστου 1989 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτέλεσματα η παρούσα απόφαση.

Βρυξέλλες, 26 Οκτωβρίου 1989.

Για την Επιτροπή

Ant§8Dnio CARDOSO E CUNHA

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 209 της 21. 7. 1989, σ. 1.

(3) ΕΕ αριθ. L 279 της 28. 9. 1989, σ. 30.

ΠΑΡΑΡΤΗΜΑ

1.2 // // // Τόπος υπηρεσίας

// Διορθωτικοί

συντελεστές // // // Βανουάτου // 96,83 // Γιουγκοσλαβία // 29,37 // Δομινικανή Δημοκρατία // 43,66 // Ουρουγουάη // 62,69 // Σομαλία // 37,07 // Συρία // 200,77 // //
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 18ης Ιουλίου 1989

για το διορισμό ενός μέλους της Οικονομικής και Κοινωνικής Επιτροπής

(89/444/ΕΟΚ, Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 15ης Σεπτεμβρίου 1986 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1990 (1),

Επειδή, μετά την παραίτηση του κ. Armand Colle, που γνωστοποιήθηκε στο Συμβούλιο στις 14 Φεβρουαρίου 1989, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υποβλήθηκαν από τη Μόνιμη Αντιπροσωπεία του Βελγίου στις 12 Μαΐου 1989,

Αφού έλαβε τη θετική γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Willy Waldack διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Armand Colle για το υπόλοιπο της θητείας αυτού, δηλαδή έως τις 20 Σεπτεμβρίου 1990.

Βρυξέλλες, 18 Ιουλίου 1989.

Για το Συμβούλιο

Ο Πρόεδρος

R. DUMAS

(1) ΕΕ αριθ. C 244 της 30. 9. 1986, σ. 2.